

**НАРОДНА СКУПШТИНА РЕПУБЛИКЕ СРПСКЕ**

**NARODNA SKUPŠTINA REPUBLIKE SRPSKE**

..............................................................................................................................................................................................

**ZAKONODAVNO-PRAVNO ODJELjENjE**

**ODSJEK ZA RAD SA POSLANICIMA**

**Broj: 02/4.02-206/18**

**Datum: 5. februar 2018. godine**

**ZAŠTITA POVJERLjIVOSTI NOVINARSKIH IZVORA U BOSNI I HERCEGOVINI, REGIONU I NEKIM ZEMLjAMA EU**

**ISTRAŽIVANjE PRIPREMILA:**

**Dragana Gogić**

**Istraživanje ne odražava zvaničan stav Narodne skupštine Republike Srpske**

# SADRŽAJ

[UVOD 3](#_Toc500424166)

[ZAŠTITA POVJERLjIVOSTI NOVINARSKIH IZVORA 4](#_Toc500424167)

[BOSNA I HERCEGOVINA 5](#_Toc500424168)

[REPUBLIKA SRBIJA 6](#_Toc500424173)

[REPUBLIKA HRVATSKA 6](#_Toc500424175)

[REPUBLIKA SLOVENIJA 7](#_Toc500424178)

[ZAKLjUČAK 7](#_Toc500424179)

[IZVORI PODATAKA 8](#_Toc500424180)

# UVOD

Zaštita izvora propisana je i međunarodnim pravom i domaćim zakonom. Zaštita izvora je osnova istraživačkog novinarstva i slobodne razmjene informacija u otvorenim, demokratskim društvima.

Međunarodna organizacija Ujedinjenih nacija za obrazovanje, nauku i kulturu UNESCO – *United Nations Educational, Scientific and Cultural Organization* je objavila 27. aprila 2017. godine uporednu studiju o promjenama koje utiču na zakonski okvir koji podržava zaštitu novinarskih izvora u digitalnom dobu[[1]](#footnote-1).

Postojeće zakonodavstvo nije precizno u vezi sa novinarskim pravima i njihovoj slobodi u oblasti slobodnog pristupa izvorima informacija.

# ZAŠTITA POVJERLjIVOSTI NOVINARSKIH IZVORA

Novinar je osoba koja se profesionalno bavi prikupljanjem vijesti u svim oblicima u kojima vijest može biti dostupna (riječ, slika, govor), odnosno, osoba koja se bavi žurnalistikom. U svijetu interneta, u kojem živimo, novinar može biti i osoba koja vodi javni dnevnik (eng. *blog*).

Zaštita izvora informacije je pravo novinara da ne otkriva od koga je dobio informaciju, a istovremeno i ograničenje za vlast da ne može primorati novinara da otkrije izvor informacije. Pravo je sadržano u članu 10 Evropske konvencije o ljudskim pravima, u dijelu *Sloboda izražavanja*. I zakonodavstva država donose svoje zakonske okvire u ovom smislu. Zaštita izvora je osnova istraživačkog novinarstva.

Istraživačko novinarstvo odlikuje nastojanje novinara da što je moguće detaljnije i sveobuhvatnije predstavi ličnosti, događaje ili teme u vezi sa određenom viješću. Takav način rada podrazumijeva proučavanje dokumenata, novinskih članaka, feljtona, televizijskih reportaža, knjiga, intervjuisanje osoba, snimanje fotografija, audio-zapisa i drugih načina prikupljanja i čuvanja podataka. Na ovakav način prikupljeni podaci koriste se u formulisanju i objavljivanju vijesti. Mediji, sredstva informisanja javnosti, često se nazivaju „sedmom silom“ i u tom smislu istraživačko novinarstvo se smatra najvišim oblikom novinarstva, jer zahtijeva više truda, vještine i spremnosti na rizike. Posebna uloga istraživačkog novinarstva je vidljiva u novinarskom reagovanju na određene probleme u društvu, a država, odnosno njene institucije, nisu voljne ili nisu u mogućnosti učiniti isto. Nerijetko, upravo novinarske priče pokrenu i otvore rješavanje nekih pitanja, problema, pojava u društvu.

Ipak, postoji i mogućnost otkrivanja izvora, i to u slučaju ispunjavanja sljedeća tri uslova: ukoliko se radi o teškom krivičnom djelu, ukoliko se informacija ne može dobiti ni na koji drugi način, te ukoliko postoji izuzetan društveni interes otkrivanja izvora.

Novinarski kodeks nalaže da novinar mora da štiti informaciju da bi sačuvao sagovornika od moguće sankcije ili eventualnog ugrožavanja zbog objavljivanja informacije. U zavisnosti od medija u kojem novinar obavlja svoj posao postoje i različiti načini na koji se javnosti (ne)saopštavaju izvori informacije. Tako se može čuti: „kako navodi neimenovani izvor“, „kako nezvanično saznajemo“, „kako navodi izvor koji želi ostati anoniman“.

Nerijetko smo svjedoci različitih oblika pritisaka na novinare u okviru obavljanja njihovog posla. Savremeni način komunikacije podrazumijeva i pristup informaciji u svako doba, bilo gdje. Upravo to svako doba i bilo gdje dovelo je do potrebe uvođenja reda u ono što nazivamo informisanje javnosti.

Ako je vijest zasnovana na odgovorima na pitanja ko, kada, gdje i zašto, može li se po toj analogiji obavljati i novinarski posao? Može, uz poštovanje zakona.

# 

# BOSNA I HERCEGOVINA

Povjerljivost novinarskih izvora u Bosni i Hercegovini (u daljem tekstu: BiH) štiti se zakonima o zaštiti od klevete na entitetskim nivoima. Prema tim zakonima[[2]](#footnote-2) novinar koji je dobio informaciju iz povjerljivih izvora ima pravo da ne otkrije identitet izvora[[3]](#footnote-3), odnosno nije dužan saopštiti izvor informacija[[4]](#footnote-4).

U važećim propisima u BiH, za razliku od zemalja u regionu, ne postoji definicija novinara, pa se logičkim nameće pitanje ko je ovlašćen pozivati se na pravo zaštite povjerljivosti izvora. Čak i kasnije doneseni zakonski okviri koji tretiraju pitanja medija i slobodnog pristupa informacijama nisu dali bitnije određenje pojma novinar. Možda i zbog tog, što postoji Preporuka Savjeta Evrope[[5]](#footnote-5). U aneksu Preporuke piše da je novinar svako fizičko ili pravno lice koje se redovno ili profesionalno bavi prikupljanjem i prenošenjem informacija za javnost putem bilo kojeg sredstva masovnih komunikacija.

Zaštita izvora informacija novinarima omogućava slobodan rad, posebno u istraživačkom novinarstvu. Takođe, povećava povjerenje između novinara i osoba koje su izvori informacija. Ova vrsta zaštite omogućava i medijima da uočavaju i upozoravaju na različite pojave i nepravilnosti u društvu.

Novinari su često osjetljivi na zastrašivanje i prijetnje zbog nestabilne političke i ekonomske stvarnosti BiH. Sloboda izražavanja je još uvijek ograničena usljed neadekvatne primjene zakona koji se odnose na medijske slobode[[6]](#footnote-6). Takođe, novinari i urednici ne primjenjuju profesionalne standarde dosljedno, a u porastu je i samocenzura. Ne postoji dosljednost u poštovanju etičkih standarda, često se koriste nepouzdani izvori i tvrdnje, a u porastu je i tendencija preuzimanja objava sa društvenih mreža kao izvora informacija.[[7]](#footnote-7)

Vijeće za štampu Bosne i Hercegovine[[8]](#footnote-8) je regulaciono tijelo za štampane i on-lajn medije koje posreduje kao medijator između nezadovoljnih čitalaca i štampanih i on-lajn medija, nadgleda primjenu Kodeksa za štampu i on-lajn medije BiH, unapređuje profesionalne standarde u štampi i on-lajn medijima u BiH, štiti javnost od neprofesionalnog i manipulatorskog novinarskog izvještavanja, štiti medije od političkih, ekonomskih i svih drugih pritisaka koji ugrožavaju slobodu informisanja i slobodu medija.

# REPUBLIKA SRBIJA

# Zakon o javnom informisanju i medijima[[9]](#footnote-9) propisuje da su urednik i novinar dužni da provjere porijeklo, istinitost i potpunost informacije prilikom njenog objavljivanja. Novinar nije dužan da otkrije izvor informacije[[10]](#footnote-10), osim podataka koji se odnose na krivično djelo. Zakonom je propisano i da novinar ima pravo odbiti izvršiti nalog urednika ukoliko bi se postupanjem po tom nalogu kršio propis, pravila struke i etika novinarske profesije, te da se prilog novinara čiji je smisao izmijenjen u uređivačkom postupku ne smije objaviti pod imenom novinara bez njegovog pristanka.[[11]](#footnote-11)

# REPUBLIKA HRVATSKA

Zakonom o medijima Republike Hrvatske[[12]](#footnote-12) definisano je da je novinar fizička osoba koja se bavi prikupljanjem, obradom, oblikovanjem ili razvrstavanjem informacija za objavu putem medija, te je zaposlena kod izdavača na osnovu ugovora o radu ili obavlja novinarsku djelatnost kao samostalno zanimanje, u skladu sa Zakonom[[13]](#footnote-13).

U Republici Hrvatskoj je povjerljivost novinarskih izvora informacija zaštićena odredbama Zakona o medijima i Zakonom o krivičnom postupku[[14]](#footnote-14).

Tako je u članu 30 Zakona o medijima navedeno da novinar nije dužan dati podatke o izvoru objavljene informacije ili informacije koju namjerava objaviti.

Zakon o krivičnom postupku u članu 285 propisuje da su obaveze svjedočenja oslobođeni novinari i urednici u sredstvima javnog informisanja o izvorima podataka koje su saznali tokom obavljanja svog zanimanja, osim u postupku zbog krivičnih dijela protiv ugleda i časti počinjenih putem sredstava javnog informisanja i u slučaju propisanom posebnim zakonom.

# REPUBLIKA SLOVENIJA

Zakon o medijima[[15]](#footnote-15) propisuje da je novinar „osoba koja se bavi prikupljanjem, obradom, oblikovanjem ili sortiranjem informacija za objavu putem medija i zaposlena je kod izdavača, ili osoba koja samostalno obavlja novinarsku djelatnost kao profesiju (samostalni novinar)“[[16]](#footnote-16). Status samostalnog novinara se stiče upisom u registar samostalnih novinara pri nadležnom ministarstvu, uz prethodno mišljenje registrovane profesionalne organizacije novinara. O upisu odlučuje nadležni ministar[[17]](#footnote-17). Zaštita novinarskih izvora proizilazi iz Zakona o medijima koji propisuje da „urednik, novinar ili autor priloga/teksta nisu dužni otkriti izvor informacija, osim u slučajevima koje propisuje krivično zakonodavstvo“[[18]](#footnote-18).

# ZAKLjUČAK

Međunarodni dan slobode medija je treći maj. Svake godine ovaj datum pruža mogućnost novinarima da prozbore o svom položaju i načinu na koji društvena zajednica reaguje na njihov rad. Nerijetko su to govori koji ukazaju na ugroženost dostojanstva i ugleda profesije novinara i odsustvo profesionalne solidarnosti u ostvarivanju zakonom zagarantovanih prava novinarima.

Ipak, sve su češći slučajevi novinarske autocenzure prouzrokovane ekonomskim, nerijetko i političkim pritiscima, nizak ili izostanak rasta novčane naknade za rad novinara, dovođenja medijskih sadržaja do granica trivijalnosti, ali i neadekvatne zaštite autorskih prava.

Nejasna zakonska definisanost novinara i novinarskog posla, prava i odgovornosti, takođe je jedan od razloga nesređenog stanja u ovoj oblasti. Ukoliko bi se legislativa u ovom smislu jasnije definisala, možda bi se mogao postići viši stepen uzajamnosti i odgovornosti. Na taj način bi se postiglo i jasno saznanje šta je za javnost, a šta ne, te bi se pružila mogućnost određenim državnim organima da u opravdanim situacijama odbiju davati informacije neprovjerenim i nekredibilnim novinarskim zahtjevima.

# IZVORI PODATAKA

Zakon o zaštiti od klevete Republike Srpske („Služben glasnik Republike Srpke“, br. 28/94 i 37/01)

Zakon od zaštite od klevete Federacije Bosne i Hercegovine („Službene novine Federacije Bosne i Hercegovine“, br. 19/03 i 73/05)

Zakon o zaštiti od klevete Brčko Distrikta („Službeni glasni Brčko Distrikta“, broj 14/03)

Zakon o javnom informisanju i medijima („Službeni glasnik Republike Srbije“, br. 83/2014, 58/2015 i 12/2016)

Zakon o medijima Republike Hrvatske (Narodne novine, br. 59/ 04, 84/ 11 i 81/13)

Zakon o krivičnom postupku Republike Hrvatske (Narodne novine, br. 152/ 08, 76/ 09, 80/11, 121/11, 91/12, 143/12, 56/13 i 145/13)

Zakon o medijima (zvanični prečišćeni tekst), Uradni list RS, br. 110/2006

Preporuka broj R(2007) 7 Komiteta ministara Vijeća Evrope državama članicama o pravu novinara da ne otkriju izvore informacija.

[*https://coe.ba*](https://coe.ba), pristupljeno 1. februara 2018. godine

[*https://en.unesco.org*](https://en.unesco.org), pristupljeno 1. februara 2018. godine

[*www.media.ba*](http://www.media.ba), Indeks medijske održivosti za BiH, pristupljeno 1. februara 2018. godine

[*https://www.nn.hr*](https://www.nn.hr), pristupljeno 1. februara 2018. godine

[*https://www.uradni-list*](http://www.uradni-list), pristupljeno 1. februara 2018. godine

*www.vzs.ba*, pristupljeno 1. februara 2018. godine

1. <https://en.unesco.org> [↑](#footnote-ref-1)
2. Zakon o zaštiti od klevete Republike Srpske („Služben glasnik Republike Srpke“, br. 28/94 i 37/01); Zakon od zaštite od klevete Federacije Bosne i Hercegovine („Službene novine Federacije Bosne i Hercegovine“, br. 19/03 i 73/05) i Zakon o zaštiti od klevete Brčko Distrikta („Službeni glasni Brčko Distrikta“, broj 14/03). [↑](#footnote-ref-2)
3. Član 9. Zakona od zaštite od klevete Federacije Bosne i Hercegovine. [↑](#footnote-ref-3)
4. Član 10. Zakona o zaštiti od klevete Republike Srpske. [↑](#footnote-ref-4)
5. Preporuka br. R(2007) 7 Komiteta ministara Vijeća Evrope državama članicama o pravu novinara da ne otkriju izvore informacija; *http://www.coe.ba* [↑](#footnote-ref-5)
6. [*www.media.ba*](http://www.media.ba)*,* Indeks medijske održivosti za BiH. [↑](#footnote-ref-6)
7. [*www.media.ba*](http://www.media.ba)*,* Indeks medijske održivosti za BiH. [↑](#footnote-ref-7)
8. *www.vzs.ba* [↑](#footnote-ref-8)
9. Zakon o javnom informisanju i medijima („Službeni glasnik Republike Srbije“, br. 83/2014, 58/2015 i 12/2016). [↑](#footnote-ref-9)
10. Član 52 Zakona o javnom informisanju i medijima. [↑](#footnote-ref-10)
11. Član 50 i 51 Zakona o javnom informisanju i medijima. [↑](#footnote-ref-11)
12. Zakon o medijima Republike Hrvatske (Narodne novine, br. 59/ 04, 84/ 11 i 81/ 13); *https://www.nn.hr* [↑](#footnote-ref-12)
13. Član 2 st. 1. Zakona o medijima Republike Hrvatske. [↑](#footnote-ref-13)
14. Zakon o krivičnom postupku prečišćeni tekst (Narodne novine, br. 152/ 08, 76/ 09, 80/11, 121/11, 91/12, 143/12, 56/13, 145/13, 132/14 i 70/17); *https://www.nn.hr* [↑](#footnote-ref-14)
15. Zakon o medijima (zvanični prečišćeni tekst), Uradni list RS, broj 110/2006; *http://www.uradni-list* [↑](#footnote-ref-15)
16. Član 21 st. 1. Zakona o medijima Republike Slovenije. [↑](#footnote-ref-16)
17. Član 22 st. 1. Zakona o medijima Republike Slovenije. [↑](#footnote-ref-17)
18. Član 21 st. 2. Zakona o medijima Republike Slovenije. [↑](#footnote-ref-18)